सेफ्टी कमिश्नर की रिपोर्ट में खुलासा; विपक्ष ने कहा- सरकार की लापरवाही से ट्रेनें मुर्दाघर बनीं
Odisha Balasore Coromandel Express accident Update - ओडिशा के बालासोर में हुए ट्रेन हादसे पर रेलवे सुरक्षा आयुक्त (CRS) की रिपोर्ट सामने आई है। जिसके मुताबिक, रेल रोड बैरियर की रिपेयरिंग करने वाले कर्मचारियों ने नेटवर्क के ऑटोमेटेड सिग्नलिंग सिस्टम को खराब कर दिया था।
2 जून को ओडिशा के बालासोर में तीन ट्रेनों की टक्कर हुई थी। दो दशक के सबसे बड़े हादसे में 293 लोगों की मौत हो गई और 1 हजार से ज्यादा लोग घायल हो गए।
हादसे की जांच CBI कर रही है। एक जांच रेलवे बोर्ड की ओर से कमिश्नर ऑफ रेलवे सेफ्टी (CRS) ने भी की है। सोमवार को CRS ने 40 पेज की रिपोर्ट बोर्ड को सौंपी।
रिपोर्ट के मुताबिक, लेवल-क्रॉसिंग लोकेशन बॉक्स के अंदर तारों की गलत लेबलिंग की वजह से ऑटोमेटेड सिग्नलिंग सिस्टम में गड़बड़ी हुई। जो हादसे का कारण बना। क्रॉसिंग लोकेशन बॉक्स में तारों की गलत लेबलिंग के बारे में सालों तक मालूम ही नहीं चला। मेंटेनेंस के दौरान भी इसमें गड़बड़ी हुई है।
रिपोर्ट सामने आने के बाद विपक्षी पार्टियां सरकार पर हमलावर हैं। TMC ने कहा कि सरकार की लापरवाही से पैसेंजर ट्रेनें चलता फिरता मुर्दाघर बन गई हैं। वहीं कांग्रेस प्रवक्ता जयराम रमेश ने कहा- वंदे भारत ट्रेनों के उद्घाटन की सनक में केंद्र सरकार रेलवे सुरक्षा जैसे बुनियादी मुद्दों पर समझौता कर रही है।
CRS रिपोर्ट की बड़ी बातें...
TMC बोली- पैसेंजर ट्रेनें मुर्दाघर बन गई हैं
रिपोर्ट पर प्रतिक्रिया देते हुए TMC के राज्यसभा सांसद डेरेक ओ ब्रायन ने केंद्र सरकार पर पैसेंजर्स की सुरक्षा पर पीआर को प्राथमिकता देने का आरोप लगाया है। उन्होंने कहा कि केंद्र ने भारतीय रेलवे को लेकर विपक्ष की ओर से उठाए गए मुद्दों की अनदेखी की। TMC सांसद ने दावा किया कि देश में पैसेंजर ट्रेनें चलता फिरता मुर्दाघर बन गई हैं।
उन्होंने कहा कि संसद में विपक्षी दलों ने अक्सर भारतीय रेलवे से जुड़े गंभीर मुद्दे उठाए और उनमें सुधार के लिए सुझाव भी दिए। उन पर किसी ने ध्यान नहीं दिया। मौजूदा सरकार में पैसेंजर्स की सेफ्टी से ज्यादा जनसंपर्क को प्राथमिकता दी जाती है।
रेलवे सुरक्षा सिर्फ फोटो क्लिक कराने का विषय नहीं: कांग्रेस​ 
कांग्रेस महासचिव जयराम रमेश ने कहा कि रिपोर्ट में वही सामने आया है, जिसके बारे में हम हमेशा से कहते आ रहे हैं। वंदे भारत और बुलेट ट्रेनों पर फोकस करने के लिए स्पेशल कैडरों के साथ छेड़छाड़ करने की सनक में सरकार ने बुनियादी बातों से समझौता कर लिया। रेलवे सुरक्षा सिर्फ फोटो क्लिक कराने का मुद्दा नहीं है।
सुप्रिया श्रीनेत ने कहा कि इस रिपोर्ट से सरकार के सारे झूठ बेनकाब हो गए हैं। रेलवे में सफर करने वाले पैसेंजर्स को उनकी डेस्टीनेशन तक सुरक्षित पहुंचाने की जिम्मेदारी सरकार की है। हमारी अपील है कि ट्रेन में गर्म खाना परोसने और नई वंदे भारत शुरू करने के बिजनेस में मत पड़िए।
मणिकम टैगोर बोले- रेल मंत्री ने सैकडों की जान ली
कांग्रेस सांसद मणिकम टैगोर ने कहा- रेल मंत्री अश्विनी वैष्णव अब भी अपने पद पर कैसे बने रह सकते हैं। उन्होंने सैकड़ों लोगों की जान ली है, जो यह सोचकर ट्रेन में बैठे थे कि वे सुरक्षित घर पहुंचेंगे
बालासोर ट्रेन हादसे से जुड़ी अन्य खबरें भी पढ़ें...
ओडिशा ट्रेन हादसा, सिग्नल इंजीनियर के फरार होने की खबर; रेलवे बोला- कोई नहीं भागा
बालासोर ट्रिपल ट्रेन हादसे की जांच कर रही CBI ने एक जूनियर इंजीनियर से हाल ही में पूछताछ की थी। इसके बाद कुछ मीडिया रिपोर्ट्स में इस बात का दावा किया गया कि जूनियर इंजीनियर पूछताछ के बाद से फरार है। दक्षिण पूर्व रेलवे के CPRO आदित्य कुमार चौधरी ने इन रिपोर्ट्स को गलत बताया। पढ़ें पूरी खबर...
ओडिशा में तीन ट्रेन टकराईं, रूट पर एंटीकोलिजन सिस्टम नहीं था
ओडिशा के बालासोर में 2 जून की शाम को बहानगा बाजार स्टेशन के पास तीन ट्रेनों की टक्कर हो गई। इस टक्कर में 293 लोगों की मौत हो गए, वहीं 1000 से ज्यादा लोग घायल हो गए। मीडिया रिपोर्ट्स के मुताबिक, गाड़ियों के बीच टक्कर रोकने वाला कवच सिस्टम इस रूट पर मौजूद नहीं था। पूरी खबर पढ़ें...